Bekkertjie se Kaskenades | Van Kindsbeen af….
Posted on Mei 6, 2010 by mlbekker
Ek weet jy het nie bedoel om my met opset seer te maak nie, maar met elke dag wat kom en gaan raak my hart net seerder en seerder.
Ek mis jou verskriklik. Die pyn wat jy my veroorsaak het is soos ‘n dolk in my hart. Ek wil jou so bitter graag hê maar ek weet jy moet eers jouself vind en dan, dalk, as jy besef jy voel meer vir my as wat jy gedink het, dan eers kan ons weer probeer. Ek sien nie kans vir verdere seerkry nie. Soveel as wat jy my gelukkig gemaak het, net soveel het jy my in die grond in getrap.
Dis daai seer, bitterheid en haat wat jy in JOU het wat maak dat jy nie die mens is wie jy eintlik is nie en wat maak dat jy dit uithaal op iemand wat jou net die beste wou gee. Wat met hart en siel vir jou lief is.
En intussen is ek leeg, ek tel die ure. Ek spandeer tyd met vriende maar my gedagtes is nie daar nie. Ek voel verlore en daar gaan nie ‘n oomblik verby wat ek nie aan jou dink nie. Ek kyk heeltyd na my selfoon vir ‘n oproep wat ek dalk gemis het, al weet ek nie eers of ek dit gaan beantwoord nie. Ek wil net die berusting hê dat ek ook in jou gedagtes is. Ek kyk of ek ‘n sms gekry het en ek hou my email dop. Ek sit in vergaderings en hoor nie ‘n woord wat bespreek word nie. En met elke minuut wat verbygaan en ek niks van jou hoor nie, kwyn daar ‘n stukkie van my hart weg.
Almal sê ek moet aangaan, ek moet jou vergeet, ek moet vorentoe kyk, dalk is daar iemand anders vir my, maar hoe kan ek as ek jou liefhet met elke gryntjie van my wese?
Ek haat wat ek voel want al wat dit doen is om my te breek.
Ek het nie gevra vir dit nie.
Posted on April 20, 2010 by mlbekker
Ek het die 30ste Maart 2010 opgehou rook…wat ‘n mission! Maar ek MOES net……my arme longe! Ek kon net nie meer nie!
Ek het begin rook toe ek 16 was! Goeie genade, WAT het my besiel! En nou moet ek sukkel om op te hou…oh well, dis nou seker maar een van daai dinge maar ek moet sê, dit was ‘n goeie besluit.
Ek sal nooit iemand judge wat nog rook nie want al is dit sleg vir jou, ek verstaan dat ‘n roker dit geniet, dis in die mind, dis in jou siel, dit laat jou goed voel, ag, al daai dinge wat net ‘n roker sal verstaan.
Ek is seker elke roker wens eintlik hulle kon ophou, of ten minste, meeste rokers wens hulle kan ophou, en dis geen maklike ding om te doen nie….ek lus nou nog ‘n trek van ‘n sigaret, daai “gevoel” wat jy kry….maar ek weet dit was nou tyd…ek is 33 jaar oud, ek het so rukkie terug begin oefen om meer fiks te word, gesonder te leef, en natuurlik, toe suffer ek verskriklik omdat ek rook, my bene wil hardloop op daai treadmill maar die longe wil nie saamwerk nie!
Toe hou ek op….en ek kies die 30ste Maart…hoekom? Dis my oorle Ma se geboortedatum…en ai! Daai antie sou my witwarm klap as sy my vang rook het, ongelukkig was sy nie daar toe ek daai 1ste trek gevat het nie….as sy maar was! Maar nou ja, soos die Here wou, sy het gesterf jare voor die tyd….en ek dink, daar iewers bo tussen die engele sit sy nou en smile…want hopelik kan sy sien dat ek iets doen wat goed is, iets waarop sy sou trots wees, en nie omdat ek dit doen net as gedagte aan haar en omdat ek haar gebruik as motivering nie, maar omdat ek dit doen vir myself, en ok ja,ook aan daai klap wat ek sou kry as sy my moes sien rook, of vang met daai “skyf” in die mond….en omdat ek weet sy sou nooit wou hê dat ek myself so vernietig nie!
As jy dalk lus voel of die gedagte het om op te hou, gaan na hierdie webtuiste, ek het geregistreer op die Kickbut program, en dis heel cool, dit help nogals. En natuurlik, ek kou die nicorette mint gum en dis glad nie so sleg nie en dit werk!!
Onthou net – dis als in wilskrag, uithou en aanhou! Niks anders gaan of kan jou maak ophou nie!
Filed under: Allerlei | Tagged: benefits of stop smoking,hoe om op te hou rook,hou op met rook,how to quit smoking,quit smoking,stop smoking |	2 Comments »
Posted on Oktober 21, 2009 by mlbekker
Filed under: Gedigte & Lirieke | Tagged: gediggie,new beginning,poem |	2 Comments »
Posted on September 3, 2009 by mlbekker
Hierdie liedjie van die group “Live” sit nou al ‘n paar dae in my kop vas. Die betekenis is nogals diep. Dis opgedra aan ‘n vriendin van die groep wat gesterf het in ‘n motorongeluk. Al haar organe is geskenk en sy’t nuwe lewe gegee aan ‘n ander persoon wat sou sterf.
Filed under: musiek | Tagged: lightning crashes,live |	5 Comments »
Posted on Augustus 20, 2009 by mlbekker
As die idiote in hierdie land nog nie kan raaksien en agterkom net HOE erg regstellende aksie ons land opneuk nie, dan gaan hulle lyk dit my van nou af maar moet VOEL! Hierdie is nou die 2de saak wat hof toe gaan en ek hoop hierdie keer word daar nie net buite die hof geskik nie, maar dat die saak offisieel gewen word!
Polisievrou se saak oor bevordering gaan ook in die arbeidshof draai
Nóg ’n saak waarin ’n wit polisie-offisier weens haar velkleur bevordering na ’n sleutelpos geweier is en die pos daarna jare lank vakant gelos is, word binnekort in die arbeidshof aangehoor.
Die hof sal dus tog gevra word om te besluit of regstellende aksie belangriker is as dienslewering, het mnr. Dirk Hermann, adjunkhoof van Solidariteit, gesê. Dié vakbond voer die saak namens die offisier, kapt. Renate Barnard.
Die eerste verhoor van dié aard, waarin vier wit forensiese wetenskaplikes in die polisie die weiering van hul bevordering betwis het, sou aanstaande maand begin, maar die SAPD het aangebied om dit buite die hof te skik.
In Barnard se saak het die destydse polisiehoof, komm. Jackie Selebi, self ingegryp en haar aanstelling in ’n nuwe sleutelpos in die SAPD se nasionale inspektoraat, die klagte-ondersoekafdeling, in Pretoria, verbied.
’n Keuringspaneel het Barnard twee keer aangewys as die beste kandidaat vir die pos van superintendent in die inspektoraat, wat geskep is om diens aan die publiek te verbeter.
Die inspektoraat ontvang klagtes oor dienslewering van die publiek en ondersoek dit.
Die pos is in September 2005 geadverteer. Barnard het saam met verskeie ander kandidate daarvoor aansoek gedoen. Die keuringspaneel het ná onderhoude ’n punt van 86,67% aan haar toegeken. Dit was 17,5% meer as die punt wat hulle aan die enigste ander ernstige kandidaat, ene kapt. Shibambu, toegeken het.
Die paneel het bevind die verskil tussen Barnard en Shibambu is só groot dat dienslewering in gedrang sou wees as Shibambu die pos kry.
Hulle het dit aan Barnard toegeken, maar die afdelingskommissaris, ene asst.komm. Rasegatla, het besluit die pos moet weens regstellende aksie nie gevul word nie.
Die pos is egter ’n jaar later weer geadverteer en Barnard het weer daarvoor aansoek gedoen.
’n Keuringspaneel het weer beslis sy is die enigste realistiese kandidaat wat die pos kan behartig.
Rasegatla het dié keer besluit dit moet aan haar toegeken word.
Nogtans het Selebi haar aanstelling afgekeur op grond daarvan dat dit nie regstellende aksie sou bevorder nie. Hy het die pos toe afgeskaf.
Barnard is steeds ’n kaptein en beklee dié rang nou reeds 12 jaar lank.
Die arbeidshof in Johannesburg sal die saak van 16 November aanhoor.
Filed under: Aan die Ernstige front... | Tagged: Affirmative Action,Regstellende Aksie |	1 Comment »
Posted on Augustus 18, 2009 by mlbekker
A car traveling 100 mph would take more than 29 million years to reach the nearest star.
In Sweden there is a ski-thru Mcdonalds.
In York, excluding Sundays, it is legal to shoot a Scotsman with a bow and arrow.
Filed under: Snaaksighede... | Tagged: funny facts,Snaakse feite |	Leave a comment »
Posted on Augustus 17, 2009 by mlbekker
Ek het so rukkie terug ‘n dvd gekoop op afslag en toe ek dit wou kyk, gesien dis verkeerde “region” en dit nogals verkoop deur my local movie rental winkel. Sit toe maar die ding eenkant want onnosele ek het die slippie weggegooi. Dit was immers ‘n movie op special en wie sou kon raai die bleddie ding gaan nie speel in my dvd speler nie. Elk geval, slim vang sy baas en gisteraand kyk ek en manlief dit op die pc. Gelukkig het ons goeie klank en ‘n ordentlike video kaart.
As daar nou wragtag een fliek is wat ek sweersekerlik ‘n paar keer sal kyk, dan is dit hierdie een. Tranetrekker deluxe, maar ook snaaks en vol wysheid. Dit laat mens dink oor die lewe, en hoe jy dit ervaar. Laat jou wonder of jou intensies altyd op die regte plek sit en of mens nie so bietjie “vain” raak met tye nie.
Kyk hierdie fliek – dis rêrig baie goed! Tot my man het ‘n traan of twee weggepik…
When Jason Stevens’ impossibly wealthy Grandfather, Red Stevens, dies, he figures the “reading of the will thing” will be another simple cash transaction. Instead, Red devises twelve tasks, twelve “gifts” that Jason must accomplish in order to receive his inheritance. The Ultimate Gift is based on the best-selling novel of the same name from author Jim Stovall
Dis beskikbaar vir onder ‘n R100 by Kalahari.net (EN dit sal die regte “region” wees) 🙂
Kliek op die prentjie hieronder as jy belangstel om dit te koop
Filed under: Allerlei | Tagged: fliek met lewensles,goeie flieks,The Ultimate Gift |	1 Comment »